laion/Wikipedia-Exotic huggingface dataset:
Cody Eakin

Cody Eakin (sündinud 24. mail 1991 Winnipegis) on Kanada jäähokimängija, kes mängib keskründajana Šveitsi kõrgliigaklubis SCL Tigers. Aastatel 2007–2011 mängis Eakin Western Hockey League'is (WHL), suurema osa ajast Swift Current Broncosist, viimasel hooajal lisaks Kootenay Ice'is, kellega tuli 2011. aastal WHL-i meistriks. 2009. aastal valis Washington Capitals ta NHL-i draft '​is 85. valikuna. Hooaja 2011/12 alguses asus ta mängima American Hockey League'is (AHL) Capitalsi tütarklubis Hershey Bears. NHL-is debüteeris Eakin 2. novembril 2011 mängus Anaheim Ducksi vastu. Esimese värava lõi ta liigas kaks päeva hiljem mängus Carolina Hurricanesi vastu. Hooajal 2011/12 sai ta NHL-is 30 mänguga kirja neli väravat ja neli väravasöötu. 2012. aasta juunis kaubeldi Eakin Dallas Starsi. Ta kindlustas kohe pärast seda, kui NHL-i hooaeg 2012/13 tööseisaku järel algas, enda koha Starsi põhikoosseisus. 48 põhihooaja mänguga lõi ta sel hooajal 7 väravat ja andis 17 väravasöötu. Kõigil kolmel järgmisel hooajal lõi ta liigas vähemalt 16 väravat ja kogus vähemalt 35 resultatiivsuspunkti. Hooajal 2016/17 segas teda vigastus ning ta tegi sel hooajal vaid 3+9. 2017. aasta juunis valis Vegas Golden Knights Eakini Expansion Draft '​is. Kohe esimesel hooajal jõudis ta Knightsiga Stanley karikavõistlustel finaali, kus kaotati Eakini esimesele NHL-i klubile Capitals. Hooaeg 2018/19 oli Eakini NHL-i karjääri kõige resultatiivsem (22+19). Hooaeg 2018/19 osutus aga oluliselt tagasihoidlikumaks ning 2020. aasta veebruaris kaubeldi Eakin Winnipeg Jetsi, kus ta mängis vaid hooaja lõpuni. 2020. aasta oktoobris sõlmis Eakin kaheaastase lepingu Buffalo Sabresiga. 2022. aasta oktoobris sõlmis ta lepingu Tigersiga. 2015. aastal tuli Eakin Kanada jäähokikoondisega maailmameistriks. Eakin lõi turniiril neli väravat ja andis ühe väravasöödu. "Eakin traded to Jets by Golden Knights for draft pick". National Hockey League. 21. veebruar 2020. Vaadatud 21. veebruaril 2020. "Sabres sign Cody Eakin to 2-year deal". Buffalo Sabres. 10. oktoober 2020. Vaadatud 10. oktoobril 2020. Cody Eakin NHL.com lehel Cody Eakin hockeydb.com lehel
Pajukorgik

Pajukorgik (Antrodia macra) on Fomitopsidaceae sugukonda kuuluv seeneliik. Pajukorgik andmebaasis eElurikkus.
Tõllukivi (Haeska)

Tõllukivi ehk Haeska Hiiekivi ehk Kalevipoja Lingukivi ehk Sügeliskivi on rabakivist hiidrahn Lääne maakonnas, Haapsalu linnas, Haeska külas. Kivi pikkus on 10,0 m, laius 8,0 m, kõrgus 3,0 m, ümbermõõt 25,0 m ja maapealse osa maht 82 m³. Rahn on ümarakontuuriline, üksikute kinnislõhedega ja vähese sambla ning rikkaliku samblike kattega. Rahnu lael on ümar madal lohk. Kivil on näha auke, mis olevat Kalevipoja jalajäljed. Rahnuga on seotud muistendeid, mille motiiv kordub ka teiste rahnude juures. Kalev või Vanapagan tahtnud kivi linguga Martna kirikutorni pihta visata, see aga kukkunud enne maha, sest lingupael läks katki. Kivil olla Kalevipoja lingu- või jalajälg. Sellesse kogunenud vett kasutatud sügeliste arstimiseks. Kivi all põlenud vanasti rahaaugu tuli. Tõllukivi on Taara poolt kiviks nõiutud Vanakurat oma sellidega. Rahn on alates 1959. aastast üksikobjektina looduskaitse all. Eesti hiidrahnude loend Pirrus, Enn (2009). Eestimaa suured kivid. Tallinn: Teaduste Akadeemia kirjastus. "Hiiekivi". EELIS Infoleht. Vaadatud 30.12.2022. "Tõllukivi (Kalevipoja lingukivi)". Keskkonnaportaal. Vaadatud 30.12.2022. Tõllukivi ürglooduse objektina Eesti looduse infosüsteemis Tõllukivi keskkonnaportaalis
Phyllis Francis

Phyllis Chanez Francis (sündinud 4. mail 1992 New Yorgis) on Ameerika Ühendriikide sprinter, olümpiavõitja ja kolmekordne maailmameister. Ta tegi täiskasvanute tiitlivõistluste debüüdi 2015. aasta maailmameistrivõistlustel Pekingis, kui pääses 400 meetri jooksus finaali ja oli ajaga 50,51 seitsmes. 4×400 meetri teatejooksus võitis ta Ameerika Ühendriikide naiskonnaga hõbemedali. 2016. aasta suveolümpiamängudel Rio de Janeiros tuli Francis Ameerika Ühendriikide naiskonna koosseisus 4×400 meetri teatejooksus olümpiavõitjaks. 400 meetri jooksus oli ta ajaga 50,41 viies. 2017. aasta maailmameistrivõistlustel Londonis tuli ta 400 meetri jooksus Salwa Eid Naseri ja Allyson Felixi ees ajaga 49,92 maailmameistriks. 4×400 meetri teatejooksus võitis ta Ameerika Ühendriikide teatenelikuga kuldmedali. 2019. aasta maailmameistrivõistlustel Dohas sai Francis 400 meetri jooksus isikliku rekordiga 49,61 5. koha. 4×400 meetri teatejooksus tuli ta Ameerika Ühendriikide naiskkonnaga maailmameistriks. Allikas: Rahvusvaheline Kergejõustikuliit "Phyllis Francis". www.eurosport.com. Vaadatud 30. detsembril 2022. Phyllis Francis Rahvusvahelise Kergejõustikuliidu kodulehel (inglise)
Soo-otsa rändrahn

Soo-otsa rändrahn on migmatiidist hiidrahn Pärnu maakonnas Saarde vallas Kikepera külas. Kivi pikkus on 9,2 m, laius, 6,7 m, kõrgus 3,0 m, ümbermõõt 25,0 m ja maapealse osa maht 63 m³. Rahnu lagi on ümardunud, sile ja sammaldunud. Küljed gneisjalt säbrulised. Esineb rohkesti kinnislõhesid. Rahn on alates 1940. aastast üksikobjektina looduskaitse all. Eesti hiidrahnude loend Pirrus, Enn (2009). Eestimaa suured kivid. Tallinn: Teaduste Akadeemia kirjastus. "Soo-otsa rändrahn". EELIS Infoleht. Vaadatud 30.12.2022. "Soo-otsa rändrahn". Keskkonnaportaal. Vaadatud 30.12.2022. Soo-otsa rändrahn ürglooduse objektina Eesti looduse infosüsteemis Soo-otsa rändrahn keskkonnaportaalis
Laumės

Laumės (žemaidi Laumes) on küla Leedus Skuodase rajoonis Barstyčiai vallas. Külla jääb osaliselt Laumėse botaanilis-zooloogiline kaitseala. Asula on saanud nime seal asuva Laumėse järve järgi. Järv on omakorda nime saanud mütoloogiliste vaimude (laumė) järgi, kes rahvajuttude kohaselt selles järves elasid. Laumėse metsas asub mälestusmärk seal tegutsenud Gailiškiai külast pärit metsavendadele. Ka kasvab seal looduskaitsealune Laumėse metsa neljatüveline kuusk, mis hargneb meetri kõrguselt ja mis on 30 meetrit kõrge. Külas on kaks Laumėse kalmistut. Küla vanas surnuaias asub 1808. aastal rajatud kabel. Apušrotase nime kandvad Laumėse muinaskalmed on muinsuskaitse all. Laumėse metsa neljatüveline kuusk Laumėse kabel Kabeli sisevaade Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. https://www.geoportal.lt/map/ Vaitkevičius V. Senosios Lietuvos šventvietės. Žemaitija, Vilnius 1998, 127-128 lk. Laumių miško keturkamienė eglė Skuodo rajono savivaldybė Laumių kapinynas, vad. Apušrotu  Laumės – pildid, videod ja helifailid Wikimedia Commonsis Küla portaalis vietoves.Lt
Laanekivi

Laanekivi ehk Tõruvere Laanekivi on rabakivist hiidrahn Tartu maakonnas Peipsiääre vallas Tõruvere külas. Kivi pikkus on 7,6 m, laius, 6,0 m, kõrgus 2,8 m ja ümbermõõt 25,0 m. Rahn on korrapäratu põhiplaaniga veidi piklik ja püstiste külgedega. Kaguküljel on rahn alusel laienev, edelaküljel püstise külgseinaga. Suur osa rahnust on maa sees. See on laiguliselt sammaldunud, rohke samblakattega. Rahvapärimus loeb rahnu Kalevipoja lingukiviks. Ka loopinud Kalevipoeg Kodavere rannas hunti, kes Alatskivil ta hobuse oli murdnud. Kõige suurem kivi lennanud Tõruvere laande. Rahn on alates 1937. aastast üksikobjektina looduskaitse all. Eesti hiidrahnude loend Pirrus, Enn (2009). Eestimaa suured kivid. Tallinn: Teaduste Akadeemia kirjastus. "Laanekivi". EELIS Infoleht. Vaadatud 30.12.2022. "Tõruvere laanekivi". Keskkonnaportaal. Vaadatud 30.12.2022. Laanekivi ürglooduse objektina Eesti looduse infosüsteemis Laanekivi keskkonnaportaalis
Cegłów

Cegłów on linn Poolas Masoovia vojevoodkonnas Mińsk Mazowiecki maakonnas, Cegłówi valla halduskeskus. Cegłów asub Mińsk Mazowieckist umbes 13 km ja Varssavi kesklinnast ligikaudu 50 km idas. Cegłów sai linnaõigused 1621. aastal, kuid kaotas need 1869. aastal. 1. jaanuaril 2022 sai Cegłów linnaõigused tagasi. Statystyka ludności Gmina Cegłów. Vaadatud 24. juunil 2023 Cegłów Encyklopedia PWN 10 nowych miast na mapie Polski od 1 stycznia 2022 roku Ministerstwo Spraw Wewnętrznych i Administracji, 30. detsember 2021
Neoantrodia

Neoantrodia on Fomitopsidaceae sugukonda kuuluv seeneperekond. Neoantrodia leucaena – mahe korgik Neoantrodia serialis – end. kuusekorgik Neoantrodia andmebaasis eElurikkus.
Ameerika Ühendriikide riiklik ilmateenistus

Ameerika Ühendriikide riiklik ilmateenistus (National Weather Service, NWS) on Ameerika Ühendriikide föderaalagentuur, mille ülesanneteks on ilmaennustused, ohtliku ilma eest hoiatamine ning muud ilmastikuga seotud tooted organisatsioonidele ja avalikkusele kaitse, ohutuse ja üldise teavitamise eesmärgil. Ilmateenistus täidab oma ülesandeid riiklike ja regionaalsete keskuste ning 122 ilmaennustusbüroo abil. NWS on osa Riiklikust Ookeani- ja Atmosfäärivalitsusest, mis omakorda on Kaubandusministeeriumi haldusalas. Teenistuse peakorter asub Silver Springis Marylandi osariigis. "Weather". NOAA. Vaadatud 30. detsembril 2022. "National Weather Service". USA.gov. Vaadatud 30. detsembril 2022.
Uldis Krasts

Uldis Krasts (sünninimi Uldis Krišjānis, 26. märts 1943 – 25. detsember 2022) oli liivi rahvusest Läti ajakirjanik, tõlkija, luuletaja ja proosakirjanik. Kirjutas läti keeles. Ta sündis Ventspilsis liivi kalamehe perekonnas. Töötas ehitaja, saeveski ja raamatukogu töötajana, ajakirjaniku ja kooliteatri näitejuhina. Kirjutanud humoreske, näidendeid ja luuletusi. Tema luuletusi on tõlgitud vene, eesti, liivi, leedu ja esperanto keelde. Eesti keeles on tema luuletusi ilmunud liivi luuleantoloogias "Ma akūb sīnda vizzõ, tūrska! Ma võtan su õnge, tursk" (2011). "Ma akūb sīnda vizzõ, tūrska! Ma võtan su õnge, tursk", Tartu 2011, lk 135 https://literatura.lv/en/person/Uldis-Krasts/873494 https://literatura.lv/en/person/Uldis-Krasts/873494
Puokė

Puokė (žemaidi Poukė) on küla Leedus Skuodase rajoonis Barstyčiai vallas. Külla jääb osaliselt Laumėse botaanilis-zooloogiline kaitseala. Külas on Puokė kalmistu. Puokė hiiemägi on muinsuskaitse all. Hiiemäge piirab katkuajal rajatud kiviaed. Hiiemäel kasvab looduskaitse alune Puokė pärn. Pärn kasvab kiviaia juures ja sel on üheksa tüve. Mäel seisavad neli risti ja puidust kabel. Kabel on püstitatud endisele surnuaiale. Puokė külas asub Barstyčiai rändrahn, mis on Leedu suurim rändrahn. Kivi kaal on 680 tonni. Piirkonna varasemast asustusest annavad tunnistust hiiemäest 800 meetrit edelas auvad uurimata Puokė linnaägi ja Puokė muinaskalmed. Puokė kandis varem Baršiai nime ja seal asus mõis, millel oli ka Laumėse külas asuv karjamõis. Sealne mõisnik lasi ka hiiemäele kiriku rajada. Kirik hüljati, kui valmis Barstyčiai kirik. Vaimulik Petrauskis, kellele küla kuulus, keelustas sealsetes metsades puude raiumise. Isegi ühe puu langetamine tõi kaasa karmid karistused. Mõisa juures asus lohukivi, mis hiljem Paparčiaisse veeti. Aastail 1950-1954 oli küla Puokė külanõukogu halduskeskuseks. Puokė küla Hiiemägi Kabeli sisevaade Puokė pärn Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. https://www.geoportal.lt/map/ Skuodo rajono savivaldybė Kalnas vad. Alkos kalnu Barstyčių akmuo Vaitkevičius V. Senosios Lietuvos šventvietės. Žemaitija, Vilnius 1998, 139-141 lk.  Puokė – pildid, videod ja helifailid Wikimedia Commonsis Küla portaalis vietoves.Lt
UTC+14:00

UTC+14:00 on ajavöönd, mis on 14 tundi ees maailmaajast UTC. See on kõige varajasem ajavöönd – selles vööndis algab uus päev esimesena. Vööndis asuvad Kiribatile kuuluvad Line'i saared.
Bärnbach

Bärnbach on väikseim linn (Stadtgemeinde) Austrias Steiermargi liidumaal Voitsbergi ringkonnas. Linn on populaarne oma kiriku (kujundanud Friedensreich Hundertwasser), käsitsi klaasitootmise ja söekaevandamise (karjääris) poolest. Tänapäevaks on söekaevandus suletud, kuna see oli ebaökonoomne. Turismimagnet on Püha Barbara (kaevurite kaitsepühak) kirik, mis ehitati 1948. aastal ja mille 1987. aastal renoveeris Friedensreich Hundertwasser. "Stölzle Oberglas" ettevõttes on klaasitootmise ajaloo ja tehnoloogia muuseum ning Altkainachi lossis on lossimuuseum. Bärnbachis on väike raudteejaam, mis ühendab Köflachi ja Graziga. Lähim Autobahn (kiirtee) on A2 Südautobahn, lähimad ühendussõlmed on Modriach ja Mooskirchen. Olulisim maantee on B70 Packerbundesstraße, mis ühendab Bärnbachi Grazi ja Villachiga. Enamik elanikke on pendeldajad ja kasutavad maanteed B70 Grazi jõudmiseks. Graz asub umbes 48 km kaugusel. Taristu olukorra tõttu pole tööstus Bärnbachist eriti huvitatud. Väljalasketorude tootja Remus asub linnas alates 1990. aastast. Varem olid tähtsateks tööstuskohtadeks söekaevandus, aurujõujaam Voitsberg III ja klaasitehas. Jõujaam suleti 2006. aastal ja lammutamine algas 2013. aastal. Tänapäevaks on klaasitehas sulgenud tööstusliku tootmise üksuse, kuid klaasipuhumise ja klaasikunsti üksus on endiselt olemas. Enamik inimesi töötab naaberlinnades või Grazis. Bärnbachis on ka kaubanduskeskus WEZ (Weststeirisches Einkaufszentrum = Lääne-Steiermargi ostukeskus), mis on suurim kaubanduskeskus ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
UTC+13:00

UTC+13:00 on ajavöönd, mis on 13 tundi ees maailmaajast UTC. Vööndis asuvad aasta läbi:  Kiribatile kuuluvad Fööniksisaared  Samoa  Tokelau  Tonga suveajal:  Fidži  Uus-Meremaa
UTC+12:00

UTC+12:00 on ajavöönd, mis on 12 tundi ees maailmaajast UTC. Vööndis asuvad aasta läbi:  Venemaale kuuluvad Tšuktšimaa ja Kamtšatka krai – Kamtšatka aeg  Prantsusmaale kuuluv Wallis ja Futuna  USAle kuuluv Wake'i saar  Tuvalu  Marshalli Saared  Kiribatile kuuluvad Gilberti saared  Nauru Lisaks kasutatakse seda ajavööndit mõnedes Antarktika uurimisjaamades.
UTC+11:00

UTC+11:00 on ajavöönd, mis on 11 tundi ees maailmaajast UTC. Vööndis asuvad aasta läbi:  Venemaale kuuluvad Magadani oblast, Sahhalini oblast ja Sahha idaosa (sealhulgas Abõi uluss, Allaihha uluss, Moma uluss, Nižnekolõmski, Srednekolõmski ja Verhnekolõmski uluss, Oimjakoni uluss, Ust-Janski uluss ja Verhojanski uluss) – Magadani aeg  Mikroneesiale kuuluvad Kosrae ja Pohnpei  Prantsusmaale kuuluv Uus-Kaledoonia  Paapua Uus-Guineale kuuluv Bougainville  Saalomoni Saared  Vanuatu  Austraaliale kuuluv Norfolki saare ala Lõunapoolkera suveajana on see vöönd kasutusel Austraalias (AEDT): Austraalia pealinna ala Jervis Bay ala Uus-Lõuna-Wales (välja arvatud Broken Hill ja ümbruskond ning Lord Howe) Tasmaania Victoria
UTC+10:00

UTC+10:00 on ajavöönd, mis on 10 tundi ees maailmaajast UTC. Vööndis asuvad aasta läbi:  Venemaale kuuluvad Juudi autonoomne oblast, Habarovski krai, Primorje krai, osa Sahhast – Vladivostoki aeg  Austraalias Queensland (AEST)  Mikroneesiale kuuluvad Chuuk ja Yap  USAle kuuluvad Guam ja Põhja-Mariaanid  Paapua Uus-Guinea (välja arvatud Bougainville) Lõunapoolkera talvel on see vöönd kasutusel Austraalias: Austraalia pealinna ala Jervis Bay ala Uus-Lõuna-Wales (välja arvatud Broken Hill ja ümbruskond ning Lord Howe) Tasmaania Victoria
Ustilago

Ustilago on perekond kandseeni. Ustilago maydis – maisi-lendnõgi Ustilago andmebaasis eElurikkus.
Kaljumäestiku rahvuspark

Kaljumäestiku rahvuspark (Rocky Mountain National Park) on Ameerika Ühendriikide rahvuspark, mis asub Colorado osariigis Kaljumäestiku Front Range'i piirkonnas. Rahvuspark asub osariigi pealinnast Denverist 89 km loodes. Pargi peamised vaatamisväärsused on mäed, mägijärved ja eripalgeline loodus. Rahvusparki läbib Ameerika veelahkmeahelik. Rahvuspargi kõrgeim mägi on Longs Peak (4346 m). Kaljumäestiku rahvuspark asutati 26. jaanuaril 1915. 1930. aastatel ehitati rahvusparki peamine tee, Trail Ridge Road. Tänapäeval on park Ameerika Ühendriikide rahvusparkide hulgas külastatavuselt kolmandal kohal; 2019. aastal külastas rahvusparki umbes 4,7 miljonit inimest. "Brief Park History". National Park Service. Vaadatud 31. detsembril 2022. "Rocky Mountain National Park sets another attendance record with 4.6 million visitors in 2019". The Denver Post. Vaadatud 31. detsembril 2022.
Hypocreopsis

Hypocreopsis on kottseente hõimkonda, helekottseeeneliste sugukonda kuuluv seeneperekond. Hypocreopsis lichenoides – sagarik Hypocreopsis rhododendri Hypocreopsis andmebaasis eElurikkus.
Kroonliudik (perekond)

Kroonliudik (Sarcosphaera) on seeneperekond. Sarcosphaera coronaria – kroonliudik Kroonliudik andmebaasis eElurikkus.
Harunev korallnarmik

Harunev korallnarmik (Hericium coralloides) on kandseente hõimkonna Agaricomycetes klassi kuuluv liik seeni. Harunev korallnarmik andmebaasis eElurikkus.
UTC+9:00

UTC+9:00 on ajavöönd, mis on 9 tundi ees maailmaajast UTC. Vööndis asuvad aasta läbi:  Belau  Ida-Timor  Indoneesiale kuuluvad Maluku saared ja Lääne Paapua (Paapua provints ja Lääne-Paapua provints)  Jaapan  Lõuna-Korea  Põhja-Korea  Venemaale kuuluvad Amuuri oblast, Taga-Baikali krai, osa Sahhast – Jakutski aeg
Budistlikud tähtpäevad

Vesak: Buddha sünnipäeva tuntakse Vesakina ja see on aasta üks suuremaid festivale. Seda tähistatakse mai esimesel täiskuu päeval või neljandal kuukuul, mis tavaliselt esineb mais või kuu liigaasta, juuni ajal. Mõnes riigis on sellest saanud võimalus tähistada mitte ainult Buddha sündi, vaid ka valgustumist ja parinirvaanat. Bodhi päev: püha, mis tähistab päeva, mil ajalooline Buddha koges valgustumist. Asalha Puja päev: Tuntud ka kui "Dharma päev", tähistab Buddha esimest õpetust 8. kuu täiskuu päeval, umbes juulis. Uposatha: Seda päeva tuntakse tähtpäevana, igas kuus on neli püha noorkuu, täiskuu ja veerandkuu päeva.
UTC+8:00

UTC+8:00 on ajavöönd, mis on 8 tundi ees maailmaajast UTC. Vööndis asuvad aasta läbi:  Austraalia (Lääne-Austraalia)  Brunei  Filipiinid  Hiina (sh Hongkong, Macau)  Indoneesia  Malaisia  Mongoolia ida- ja keskosa (Dornod, Sükhbaatar, Ulaanbaatar)  Singapur  Taiwan  Venemaale kuuluvad Irkutski oblast ja Burjaatia – Irkutski aeg
Olenivka (Mohõliv-Podilskõi rajoon)

Olenivka (ukraina keeles Оленівка) on küla Ukrainas Vinnõtsja oblastis Mohõliv-Podilskõi rajoonis. Elanike arv on 550. Pindala on 1,344 km². Olenivka kabel
Bareikiai

Bareikiai (ka Bareikėnai) on endine linn Leedus, mida arvatakse olevat asunud tänapäeva Erkšva küla aladel. Rahvajuttude kohaselt olevat linna keskmeks olnud Erkšva küla hiiemägi kui vana paganausu keskus. See olevat olnud Apuolė linnamäe kõrval teine paik, kus teeniti Juozas Šliavase andmeil hiljem paganlikul viisil "tõelist jumalat". Paganliku pühakoja asemele ehitati hiljem kristlik kirik. Bareikiail oli ka eemal asuv eeslinn, millest kujunes hiljem Ylakiai alev. Kirjalikes allikates on Bareikiaist teateid XVI sajandist ja suuremast osast XVII sajandist. XVII sajandi lõpuaastatel põletas Rootsi sõjavägi linna maha. XVI sajandil oli Bareikiai suurem kui Skuodas või Salantai. Linnas oli turuplats ja kuus tänavat. Kohalike legendide kohaselt pääsenud Bareikiai kiriku vaimulik linna hävingust ja asunud elama Ylakiaisse, kuhu asutas siis uue kiriku. Tema terava silmanägemise järgi (toonases murdes oli terav silm yla akis) sai siis Ylakiai ka oma nime. Bareikiai (Skuodas). Mažoji lietuviškoji tarybinė enciklopedija, T. 1 (A–J). Vilnius, Vyriausioji enciklopedijų redakcija, 1966, 183 lk. Bronius Kviklys, „Mūsų Lietuva“, Kd. 4, Lk. 393. Bostonas, Lietuvių enciklopedijos leidykla, 1968 a. Vaitkevičius V. Senosios Lietuvos šventvietės. Žemaitija, Vilnius 1998, 118–119 lk.
Aubrikiai

Aubrikiai (žemaidi Aubrėkē) on küla Leedus Skuodase rajoonis Barstyčiai vallas. Külas on kaks Aubrikiai kalmistut. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013. Skuodo rajono savivaldybė
Kančaičiai

Kančaičiai on küla Leedus Skuodase rajoonis Barstyčiai vallas. Külas on kaks Kančaičiai kalmistut. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013. Skuodo rajono savivaldybė
Mockaičiai

Mockaičiai (žemaidi Muockātē) on küla Leedus Skuodase rajoonis Barstyčiai vallas. Külas on kaks Mockaičiai kalmistut. Külla jääb muinsuskaitsealune Mockaičiai mägi (ka Gaidkalnis), mis on sellega seotud legendide tõttu muinsuskaitse alla võetud. Mäel asub looduskaitsealune rändrahn Pikčiaus kūlis (Pikčiuse vasar), mille olevat sinna vedanud kurat. Ka kasvab seal looduskaitsealune Mockaičiai pärn. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Skuodo rajono savivaldybė Mockaičių kalnas, vad. Gaidkalniu https://www.geoportal.lt/map/
Edelschrott

Edelschrott on vald (Marktgemeinde) Austrias Steiermargi liidumaal Voitsbergi ringkonnas. Edelschrott asub poolel teel Köflachi ja Packi sadula vahel. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Geldėnai

Geldėnai (žemaidi Geldienā) on küla Leedus Skuodase rajoonis Barstyčiai vallas. Külla jäävad muinsuskaitsealused Geldėnai muinaskalmed. Suur osa kalmete alast on pikka aega jäänud põldude alla. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Geldėnų kapinynas
UTC+7:00

UTC+7:00 on ajavöönd, mis on 7 tundi ees maailmaajast UTC. Vööndis asuvad aasta läbi:  Austraaliale kuuluv Jõulusaar  Indoneesia provintsid Sumatral, Jaaval ja osa Kalimantani provintsidest  Kambodža  Laos  Mongoolia lääneosa  Tai  Venemaale kuuluvad Altai krai, Altai Vabariik, Hakassia, Kemerovo oblast, Krasnojarski krai, Novosibirski oblast, Tomski oblast ja Tõva – Krasnojarski aeg  Vietnam
UTC+6:00

UTC+6:00 on ajavöönd, mis on 6 tundi ees maailmaajast UTC. Vööndis asuvad aasta läbi:  Bangladesh  Bhutan  Kasahstani idaosa  Kõrgõzstan  Venemaale kuuluv Omski oblast – Omski aeg Chagose saared (Suurbritannia valduses olev vaidlusalune territoorium)
Geistthal-Södingberg

Geistthal-Södingberg on 2015. aasta algusest vald (Gemeinde) Austrias Steiermargi liidumaal Voitsbergi ringkonnas. Vald loodi Steiermargi vallareformi osana, kui ühendati Geistthal ja Södingberg. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
UTC+5:00

UTC+5:00 on ajavöönd, mis on 5 tundi ees maailmaajast UTC. Vööndis asuvad aasta läbi:  Kasahstani lääneosa  Maldiivid  Tadžikistan  Türkmenistan  Usbekistan  Venemaale kuuluvad Baškortostan, Handi-Mansimaa, Kurgani oblast, Orenburgi oblast, Permi krai, Sverdlovski oblast, Tjumeni oblast, Tšeljabinski oblast ja Jamali Neenetsi autonoomne ringkond – Jekaterinburgi aeg Talvel on selles ajavööndis:  Pakistan
Geistthal

Geistthal oli vald Austrias Steiermargi liidumaal Voitsbergi ringkonnas. 2015. aastast on see Geistthal-Södingbergi valla osa. Geistthal asub u. 40 km Grazist läänes Gleini Alpi jalamil.
Södingberg

Södingberg oli vald Austrias Steiermargi liidumaal Voitsbergi ringkonnas. 2015. aastast on see Geistthal-Södingbergi valla osa. Södingberg asub Grazist läänes.
Catathelasmataceae

Catathelasmataceae on šampinjonilaadsete seltsi kuuluv sugukond seeni. Catathelasma – hiidloorik Catathelasmataceae andmebaasis eElurikkus.
Hiidloorik (perekond)

Hiidloorik (Catathelasma) on šampinjonilaadsete seltsi kuuluv perekond seeni. Catathelasma imperiale – hiidloorik Catathelasma ventricosum Hiidloorik andmebaasis eElurikkus.
Hirschegg-Pack

Hirschegg-Pack on 2015. aastast vald (Marktgemeinde) Austrias Steiermargi liidumaal Voitsbergi ringkonnas. See loodi Steiermargi vallareformi osana 2014. aasta lõpul, kui ühendati endised vallad Hirschegg ja Pack. Pack asub Grazist läänes Packi sadula lähedal, Steiermargi ja Kärnteni vahelise piiri ääres. Hirschegg Pfarrkirche Hirschegg Pack Schloss Pack Pfarrkirche Pack Freiländer Alm Hebalm und Hebalmkapelle Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
UTC+4:00

UTC+4:00 on ajavöönd, mis on 4 tundi ees maailmaajast UTC. Vööndis asuvad aasta läbi:  AÜE  Armeenia  Aserbaidžaan  Gruusia  Mauritius  Omaan  Prantsusmaale kuuluv Réunion  Seišellid  Venemaale kuuluvad Astrahani oblast, Samara oblast, Saratovi oblast, Udmurtia ja Uljanovski oblast – Samara aeg
Hirschegg

Hirschegg oli 2015. aastani vald Austrias Steiermargi liidumaal Voitsbergi ringkonnas, mis ühendati Hirschegg-Packi valda. Hirschegg on alpiküla, mis asub u. 14 km Voitsbergist läänes. See on Steiermargi ja Kärnteni vahelise piiri ääres.